Crkva Gospe Snježne u Deževicama
<s>Crkva Gospe Snježne u Deževicama je katolička crkva u Vrhbosanskoj nadbiskupiji, opština Kreševo, Bosna i Hercegovina</s>

<s>Lokacija 
Naselje Deževice nalazi se oko 40 km. od Sarajeva, između planina Bitovnje i Vranice,  8 km s/z od Kreševa, na nadmorskoj visini od 911m. Naselje je bilo naseljeno još u ilirsko doba, a svoj procvat kao varoš s rudnikom srebra i olova doživjelo je u srednjem vijeku.</s>

<s>Historija 
U pisanim izvorima Deževice se prvi put spominju 1403. godine kada se ondje nalazila crkva svete Jelene te franjevački samostan ili rezidencija.</s><s>Početkom 15. stoljeća u naselju je stolovao i vikar Bosanske vikarije fra Jakov Markijski po čijem je svetištu ovo mjesto danas najpoznatije.</s><s>Dolaskom Osmanlija 1463. godine crkva i samostan u Deževicama su razoreni, a župa propala.</s><s>Pastoralni rad nastavljen je u sklopu župe Kreševo.</s><s>Četiri stoljeća kasnije, austrougarske vlasti u Deževicama su obnavile župu i oko 1887. godine napravljeni su župni stan i kapelica od kamena, tri metra visokog zida.</s><s>Novi župni stan izgrađen je 1903./1904. godine, a 1905. godine je podignuta prva crkva Gospe Snježne, i to u dijelu sela zvanom Močila, a sveti Jakov Markijski proglašen je suzaštitnikom župe.</s><s>Kasnije, 1961. godine, napravljena je, na današnjem lokalitetu, nova crkva.</s><s>Crkva je tokom rata pretrpjela znatna oštećenja, kao i kip Gospe Snježne ispred nje.</s>

<s>U deževičkoj crkvi se do 1906. godine nalazila i stara slika Gospe Snježne, kada je uništena, unatoč protivljenju mnogih župljana.</s><s>Donesena je nova slika, koja se i danas štuje.</s>

<s>Ispred crkve se nalazi kip Gospe Snježne, rad hrvatskog kipara Ante Starčevića.</s><s>Kip je tokom rata u Bosni i Hercegovini znatno oštećen, a nakon rata djelomično saniran.</s><s>Blagdan Gospe Snježne pada 5. avgusta, a vanjska proslava bude nedjeljom nakon samog blagdana, kada crkvi hodočaste mnogi, ne samo iz okolnih, nego i iz brojnih drugih naselja u Bosni i Hercegovini.</s>

<s>Reference</s>

<s>D
Vrhbosanska nadbiskupija
Kreševo</s>

